<p><b> Format:</b>  Fotopositiv
<b> Dato / Date: </b> 16 Mai 1945
<b> Fotograf / Photographer: </b> Ingeborg Ranum (1910 - 1991)
<b> Sted / Place: </b> Ravnkloa, Trondheim
</p><p><b> Google Street View: </b> <a rel="nofollow" class="external text" href="https://goo.gl/maps/VZuPM1aPsx42">goo.gl/maps/VZuPM1aPsx42</a>
</p><p><b> Wikipedia: </b> <a href="https://no.wikipedia.org/wiki/Ravnkloa" class="extiw" title="no:Ravnkloa">Ravnkloa</a>
</p><p><b> Nasjonalbiblioteket: </b> Sverre Utseth - <a rel="nofollow" class="external text" href="https://urn.nb.no/URN:NBN:no-nb_digibok_2007013101038">Trondheimspolitiet gjennom tusen år</a> (Trondheim 1947)
</p><p><b>Eier / Owner Institution:</b>  Trondheim byarkiv, The Municipal Archives of Trondheim
<b>Arkivreferanse / Archive reference:</b> Tor.H49.B06.IR029
</p><p><b> Merknad: </b> På bildet ser vi en skotsk infanterioffiser med glengarry som blir tatt i mot av politimester Erling Østerberg (1901 - 1983) i Ravnkloa. Bilde donert til Trondheim Byarkiv av A. Bruskeland 05.10.2015.
</p><p><u>Adresseavisen 17 mai 1945 s. 1:</u>
</p><p><b>De første engelske orlogsskip kom til Trondheim i går.</b>
<i>Kommandør Olav Bergersen atter på norsk jord.</i>
</p><p>De første fortropper for de allierte styrker som etter hvert vil komme til Trondheim kom i går ettermiddag. To større og en mindre destroyer ble i 14-tiden synlig ute i fjordgapet, og gikk en stund for ganske sakte fart langs Leksviklandet innen de endret kurs og kom inn mot havnen. Utenfor moloen, hvor de ble møtt av havnefoged Hassel, gikk ankrene, og der vil skipene bli liggende på svai natten over, inntil de i dag tidlig klapper til kaien.
</p><p>Blant de norske som befant seg om bord var kommandør Olav Bergersen, foruten noen andre offiserer og et antall menige. Kommandøren ble sammen med Captein Ruck-Keen satt i land i Ravnkloa, hvor bilene som var oppkjørt befordret dem videre. Ankomsten skjedde uten at noen utenfor de innviddes krets var informert, og foregikk uten at mange var oppmerksom på den, men allikevel var en ganske betraktelig menneskemengde samlet i Ravnkloa og nærmeste omgivelser og gav offiserene sin varmeste velkomsthilsen. De sjømilitære sjefer ble mottatt av den engelske oberst Glover og oberst Holterman.
</p>
<u>Om fotografen:</u> Ingeborg Helene Ranum, født 7 desember 1910 i Trondheim. Datter av musikkforhandler Olaf T. Ranum og hustru Emma f. Olden. 3-årig handelsgymnasium, ett års kontorpraksis i Danmark og England, henholdsvis hos Skandinavisk Grammophon Aktieselskab, København, og His Master's Voice fabrikk, Hayes, England. To års kontorpost ved Ustaoset hotell, Bergensbanen. Fra 1934 prokurist i Ranum Engros A/S, etter farens død i 1942 disponent i samme firma. Kontordame og tolk for 29th Mobile Disarmament Unit i Trondheim 16.05.1945 - 01.07.1945. Representant for Winges Reisebyrå i Trondheim. Vararepresentant for Høyre i Trondheim Bystyre 1956 - 1959, fast medlem av Trondheim Bystyre 1960 - 1963. Styremedlem og medlem i ulike foreninger og organisasjoner. Gift 1. gang med Per Vinje, Trondheim (Ingeborg Ranum Vinje) og 2. gang med Eugene Munster, Oslo (Ingeborg Ranum Munster). Død i Oslo 1991.
<a rel="nofollow" class="external text" href="https://www.flickr.com/people/29160242@N08">Municipal Archives of Trondheim</a> from Trondheim, Norway
CC BY 2.0
<a rel="nofollow" class="external text" href="https://www.flickr.com/photos/trondheim_byarkiv/22364583923/">Skotsk infanterioffiser ankommer Ravnkloa (1945)</a>